CELEX: 32007R0866
Language: mt
Date: 2007-07-23 00:00:00
Title: Regolament tal-Kunsill (KE) Nru 866/2007 tat- 23 ta' Lulju 2007 li jemenda r-Regolament (KE) Nru 234/2004 dwar ċerti miżuri restrittivi fir-rigward tal-Liberja

24.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 192/4
            
         REGOLAMENT TAL-KUNSILL (KE) Nru 866/2007
   tat-23 ta' Lulju 2007
   li jemenda r-Regolament (KE) Nru 234/2004 dwar ċerti miżuri restrittivi fir-rigward tal-Liberja
   IL-KUNSILL ta’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 60 u 301 tiegħu,
   Wara li kkunsidra l-Pożizzjoni Komuni tal-Kunsill 2007/93/PESK tat-12 ta’ Frar 2007 li timmodifika u ġġedded il-Pożizzjoni Komuni 2004/137/PESK dwar il-miżuri ristrettivi imposti fuq il-Liberja (1),
   Wara li kkunsidra l-proposta mill-Kummissjoni,
   Billi:
   
               (1)
            
            
               Il-Pożizzjoni Komuni 2004/137/PESK ta’ l-10 ta’ Frar 2004 dwar miżuri ristrettivi kontra l-Liberja (2) pprovdiet għall-implimentazzjoni tal-miżuri stabbiliti fir-Riżoluzzjoni tal-Kunsill tas-Sigurtà tan-Nazzjonijiet Uniti (NU) 1521 (2003) fir-rigward tal-Liberja, inklużi embargo fuq l-armi u projbizzjoni fuq il-forniment ta’ assistenza teknika u finanzjarja marbuta ma’ attivitajiet militari.
            
         
               (2)
            
            
               Skond ir-Riżoluzzjonijiet tal-Kunsill tan-Nazzjonijiet Uniti 1647 (2005), 1683 (2006), 1689 (2006) u 1731 (2006), il-Pożizzjonijiet Komuni 2006/31/PESK (3), 2006/518/PESK (4) u 2007/93/PESK ikkonfermaw il-miżuri restrittivi tal-Pożizzjoni Komuni 2004/137/PESK għal perjodu ta’ żmien ulterjuri u pprovdew għal ċerti modifiki.
            
         
               (3)
            
            
               Ir-Regolament tal-Kunsill (KE) Nru 234/2004 ta’ l-10 ta’ Frar 2004 dwar ċerti miżuri restrittivi fir-rigward tal-Liberja (5) jipprojbixxi l-forniment lil-Liberja ta’ assistenza teknika u finanzjarja relatata ma’ attivitajiet militari u l-importazzjoni ta’ djamanti mhux maħduma mill-Liberja.
            
         
               (4)
            
            
               Fid-dawl ta’ l-iżviluppi fil-Liberja, fl-20 ta’ Diċembru 2006, il-Kunsill tas-Sigurtà tan-Nazzjonijiet Uniti adotta r-Riżoluzzjoni 1731 (2006) li ġeddet il-miżuri restrittivi imposti mir-Riżoluzzjonijiet tal-Kunsill tas-Sigurtà tan-Nazzjonijiet Uniti 1521 (2003) u ddeċidiet li l-miżuri dwar l-armi m'għandhomx japplikaw għal fornimenti ta’ tagħmir militari mhux letali, ħlief armi u munizzjon mhux letali, kif notifikati bil-quddiem lill-Kumitat stabbilit mill-paragrafu 21 tar-Riżoluzzjoni 1521 (2003), intiżi biss għall-użu minn membri tal-pulizija u tal-forzi tas-sigurtà tal-Gvern tal-Liberja li ġew mistħarrġa u mħarrġa sa mill-bidunett tal-Missjoni tan-Nazzjonijiet Uniti fil-Liberja f'Ottubru 2003.
            
         
               (5)
            
            
               ll-Pożizzjoni Komuni 2007/93/PESK tipprovdi għal eżenzjoni addizzjonali li tkopri tali fornimenti u ssejjaħ għal azzjoni Komunitarja.
            
         
               (6)
            
            
               Jeħtieġ li jiġi emendat ir-Regolament (KE) Nru 234/2004 fir-rigward ta’ l-identifikazzjoni ta’ l-awtoritajiet kompetenti.
            
         
               (7)
            
            
               Huwa xieraq li l-emenda jkollha effett retroattivament mid-data ta’ wara l-adozzjoni tar-Riżoluzzjoni tal-Kunsill tas-Sigurtà tan-Nazzjonijiet Uniti 1731(2006).
            
         
               (8)
            
            
               Għaldaqstant, ir-Regolament (KE) Nru. 234/2004 għandu jiġi emendat skond il-każ,
            
         ADOTTA DAN IR-REGOLAMENT:
   Artikolu 1
   Ir-Regolament (KE) Nru 234/2004 huwa b'dan emendat kif ġej:
   
               (1)
            
            
               L-Artikolu 3 għandu jiġi sostitwit b'dan li ġej:
               “Artikolu 3
               1.   B'deroga mill-Artikolu 2, l-awtoritajiet kompetenti, kif indikat fil-websites elenkati fl-Anness I, ta’ l-Istat Membru fejn il-fornitur tas-servizz ikun stabbilit, jistgħu jawtorizzaw il-forniment ta':
               
                           (a)
                        
                        
                           assistenza teknika, finanzjament u assistenza finanzjarja marbuta ma’
                           
                                       (i)
                                    
                                    
                                       armi u materjal relatat, fejn tali assistenza jew servizzi jkunu intiżi biss għall-appoġġ u l-użu mill-Missjoni tan-Nazzjonijiet Uniti fil-Liberja, jew
                                    
                                 
                                       (ii)
                                    
                                    
                                       armi u munizzjon li jibqgħu fil-kustodja tas-Servizz Speċjali ta’ Sigurtà għal użu operattiv liberu u li ġew forniti bl-approvazzjoni tal-Kumitat stabbilit permezz tal-Paragrafu 21 tar-Riżoluzzjoni tal-Kunsill tas-Sigurtà tan-Nazzjonijiet Uniti 1521 (2003) lill-membri ta’ dak is-Servizz għal finijiet ta’ taħriġ qabel it-13 ta’ Ġunju 2006;
                                    
                                 
                     
                           (b)
                        
                        
                           finanzjament u assistenza finanzjarja marbuta ma':
                           
                                       (i)
                                    
                                    
                                       armi u materjal relatat intiżi biss għall-appoġġ u l-użu fi programm internazzjonali ta’ taħriġ u riforma għall-forzi armati u l-pulizija Liberjana, sakemm il-Kumitat stabbilit mill-paragrafu 21 tar-Riżoluzzjoni tal-Kunsill tas-Sigurtà tan-NU 1521 (2003) jkun approva l-esportazzjoni, il-bejgħ jew it-trasferiment ta’ l-armamenti jew materjal relatat konċernat,
                                    
                                 
                                       (ii)
                                    
                                    
                                       tagħmir militari mhux letali u intiż biss għal użu umanitarju jew ta’ protezzjoni, sakemm il-Kumitat stabbilit mill-paragrafu 21 tar-Riżoluzzjoni tal-Kunsill tas-Sigurtà tan-NU 1521 (2003) jkun approva l-esportazzjoni, il-bejgħ, il-forniment jew it-trasferiment tat-tagħmir konċernat,
                                    
                                 
                                       (iii)
                                    
                                    
                                       armi u munizzjon intiżi għall-użu minn membri tal-pulizija u tal-forzi tas-sigurtà tal-Gvern tal-Liberja li ġew mistħarrġa u mħarrġa sa mill-bidu tal-Missjoni tan-Nazzjonijiet Uniti fil-Liberja f'Ottubru 2003, sakemm il-Kumitat stabbilit mill-paragrafu 21 tar-Riżoluzzjoni tal-Kunsill tas-Sigurtà tan-NU 1521 (2003) jkun approva l-esportazzjoni, il-bejgħ, il-forniment jew it-trasferiment ta’ l-armi jew il-munizzjon konċernati, jew
                                    
                                 
                                       (iv)
                                    
                                    
                                       tagħmir militari mhux letali, ħlief armi u munizzjon mhux letali, intiżi biss għall-użu minn membri tal-pulizija u tal-forzi tas-sigurtà tal-Gvern tal-Liberja li ġew mistħarrġa u mħarrġa sa mill-bidu tal-Missjoni tan-Nazzjonijiet Uniti fil-Liberja fl-2003, sakemm il-Kumitat stabbilit mill-paragrafu 21 tar-Riżoluzzjoni tal-Kunsill tas-Sigurtà tan-NU 1521 (2003) jkun ġie notifikat bl-esportazzjoni, il-bejgħ, il-forniment jew it-trasferiment tat-tagħmir konċernat.
                                    
                                 
                     2.   L-ebda awtorizzazzjoni ma għandha tingħata għal attivitajiet li diġa' seħħew.”;
            
         
               (2)
            
            
               l-Artikolu 4 għandu jiġi sostitwit b'dan li ġej:
               “Artikolu 4
               1.   Fejn attivitajiet ta’ dan it-tip ġew approvati minn qabel mill-Kumitat stabbilit permezz tal-paragrafu 21 tar-Rizoluzzjoni tal-Kunsill tas-Sigurtà tan-NU 1521 (2003), u b'deroga mill-Artikolu 2 ta’ dan ir-Regolament, l-awtorità kompetenti, kif indikata f'website elenkata fl-Anness I, ta’ l-Istat Membru fejn il-fornitur tas-servizzi ikun stabbilit, tista' tawtorizza l-forniment ta’ assistenza teknika relatata ma':
               
                           (a)
                        
                        
                           armi u materjal relatat intiż biss għall-appoġġ ta', u l-użu fi, programm internazzjonali ta’ taħriġ u riforma għall-forzi armati u l-pulizija Liberjani;
                        
                     
                           (b)
                        
                        
                           apparat militari mhux letali intiż biss ghal użu umanitarju jew ta’ protezzjoni; jew
                        
                     
                           (ċ)
                        
                        
                           armamenti u munizzjon intiżi għal użu minn membri tal-pulizija u tal-forzi tas-sigurtà tal-Gvern tal-Liberja li ġew mistħarrġa u mħarrġa sa mill-bidunett tal-Missjoni tan-Nazzjonijiet Uniti fil-Liberja f'Ottubru 2003.
                        
                     L-approvazzjoni tal-Kumitat stabbilit mill-paragrafu 21 tar-Riżoluzzjoni tal-Kumitat tas-Sigurtà tan-NU 1521 (2003) għandha tintalab permezz ta’ l-awtorità kompetenti, kif indikata f'website fl-Anness I, ta’ l-Istat Membru fejn ikun stabbilit il-fornitur tas-servizz.
               Il-Gvern ta’ l-Istat Membru kkonċernat u l-Gvern tal-Liberja għandhom jagħmlu talba konġunta lill-Kumitat stabbilit permezz tal-Paragrafu 21 tar-Riżoluzzjoni tal-Kunsill tas-Sigurtà tan-NU 1521 (2003) għall-approvazzjoni ta’ assistenza teknika marbuta ma’ l-armi u l-munizzjon imsemmija fil-punt (ċ).
               2.   L-ebda awtorizzazzjonijiet ma għandhom jingħataw għal attivitajiet li diġa' seħħew.”;
            
         
               (3)
            
            
               għandu jiddaħħal l-Artikolu li ġej:
               “Artikolu 8a
               1.   L-Istati Membri għandhom jaħtru l-awtoritajiet kompetenti msemmija f'dan ir-Regolament u jidentifikawhom fil-websites, jew permezz tal-websites, elenkati fl-Anness I.
               2.   L-Istati Membri għandhom jinnotifikaw lill-Kummissjoni bl-awtoritajiet kompetenti tagħhom mingħajr dewmien wara d-dħul fis-seħħ ta’ dan ir-Regolament u għandhom jinnotifikawha b'kull emenda sussegwenti.”;
            
         
               (4)
            
            
               l-Anness I mar-Regolament (KE) Nru 234/2004 għandu jiġi sostitwit mit-test li jidher fl-Anness ma’ dan ir-Regolament.
            
         Artikolu 2
   Dan ir-Regolament ghandu jidħol fis-seħħ fil-jum wara dak tal-pubblikazzjoni tiegħu fil-Ġurnal Ufficjali ta’ l-Unjoni Ewropea.
   Għandu japplika b'effett mill-21 ta’ Diċembru 2006.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussel, 23 ta’ Lulju 2007.
      
         
            Għall-Kunsill
         
         
            Il-President
         
         L. AMADO
      
   
   
      (1)  ĠU L 41, 13.2.2007, p. 17.
   
      (2)  ĠU L 40, 12.2.2004, p. 35. Il-Pożizzjoni Komuni kif emendata l-aħħar mill-Pożizzjoni Komuni 2007/400/PESK (ĠU L 150, 12.6.2007, p. 15).
   
      (3)  Il-Pożizzjoni Komuni 2006/31/PESK tat-23 ta’ Jannar 2006 li ġġedded il-miżuri restrittivi imposti kontra l-Liberja (ĠU L 19, 24.1.2006, p. 38).
   
      (4)  Il-Pożizzjoni Komuni 2006/518/PESK ta’ l-24 ta’ Lulju 2006 li timmodifika u ġġedded ċerti miżuri restrittivi imposti kontra l-Liberja (ĠU L 201, 25.7.2006, p. 36).
   
      (5)  ĠU L 40, 12.2.2004, p. 1. Ir-Regolament kif emendat l-aħħar mir-Regolament (KE) Nru 719/2007 (ĠU L 164, 25.6.2007, p. 1).
   
      ANNESS
      
         
            “ANNESS I
            
               Websites li jipprovdu informazzjoni dwar l-awtoritajiet kompetenti msemmija fl-Artikoli 3 u 4, u l-indirizz għall-finijiet ta' notifika lill-Kummissjoni Ewropea
            
                         
                     
                     
                        BELĠJU
                        http://www.diplomatie.be/eusanctions
                     
                  
                         
                     
                     
                        BULGARIJA
                        http://www.mfa.government.bg
                     
                  
                         
                     
                     
                        REPUBBLIKA ĊEKA
                        http://www.mfcr.cz/mezinarodnisankce
                     
                  
                         
                     
                     
                        DANIMARKA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        ĠERMANJA
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ESTONJA
                        http://www.vm.ee/est/kat_622/
                     
                  
                         
                     
                     
                        GREĊJA
                        http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
                     
                  
                         
                     
                     
                        SPANJA
                        www.mae.es/es/MenuPpal/Asuntos/Sanciones+Internacionales
                     
                  
                         
                     
                     
                        FRANZA
                        http://www.diplomatie.gouv.fr/autorites-sanctions/
                     
                  
                         
                     
                     
                        IRLANDA
                        http://www.dfa.ie/un_eu_restrictive_measures_ireland/competent_authorities
                     
                  
                         
                     
                     
                        ITALJA
                        http://www.esteri.it/UE/deroghe.html
                     
                  
                         
                     
                     
                        ĊIPRU
                        http://www.mfa.gov.cy/sanctions
                     
                  
                         
                     
                     
                        LATVJA
                        http://www.mfa.gov.lv/en/security/4539
                     
                  
                         
                     
                     
                        LITWANJA
                        http://www.urm.lt
                     
                  
                         
                     
                     
                        IL-LUSSEMBURGU
                        http://www.mae.lu/sanctions
                     
                  
                         
                     
                     
                        UNGERIJA
                        http://www.kulugyminiszterium.hu/kum/hu/bal/nemzetkozi_szankciok.htm
                     
                  
                         
                     
                     
                        MALTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        OLANDA
                        http://www.minbuza.nl/sancties
                     
                  
                         
                     
                     
                        AWSTRIJA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        POLONJA
                        http://www.msz.gov.pl
                     
                  
                         
                     
                     
                        PORTUGALL
                        http://www.min-nestrangeiros.pt
                     
                  
                         
                     
                     
                        RUMANIJA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SLOVENJA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SLOVAKKJA
                        http://www.foreign.gov.sk
                     
                  
                         
                     
                     
                        FINLANDJA
                        http://formin.finland.fi/kvyhteistyo/pakotteet
                     
                  
                         
                     
                     
                        SVEZJA
                        http://www.ud.se/sanktioner
                     
                  
                         
                     
                     
                        IR-RENJU UNIT
                        http://www.fco.gov.uk/competentauthorities
                     
                  
               Indirizz għall-finijiet ta' notifika lill-Kummissjoni Ewropea:
            
            
                        
                           European Commission
                        
                     
                  
                        
                           DG External Relations
                        
                     
                  
                        
                           Directorate A. Crisis Platform and Policy Coordination in CFSP
                        
                     
                  
                        
                           Unit A2. Crisis Management and Conflict Prevention
                        
                     
                  
                        CHAR 12/106
                     
                  
                        B-1049 Bruxelles/Brussel (Belgium)
                     
                  
                        
                           E-mail: relex-sanctions@ec.europa.eu
                     
                  
                        Tel. (32 2) 295 55 85, 296 61 33
                     
                  
                        
                           Fax: (32 2) 299 08 73”.